Kookkuns: Bagna Cauda
Die sous is 'n spesialiteit van 'n streek in Italië, Piemonte. Dit word warm bedien vir 'n aptytwekker saam met rou groente wat daarin gedoop word. Die naam is afgelei van bagno caldo, Italiaans vir warm bad.
Jy het 'n groot kastrol water nodig waarin jou kleiner souspan sal pas. Kook water in die kastrol.
In 'n souspan verhit jy 100 ml olyfolie saam met 80 g botter sonder om dit te verbruin.
Plaas die souspan in die kastrol met water en plaas 2 opgekapte knoffelhuisies in die sous.
Voeg 100 g opgekapte ansjovis by en druk fyn met 'n houtlepel. Wanneer jou sous mooi glad is is dit reg. Voeg een wit truffel by wat jy baie fyn opgesny het wanneer jy dit bedien.
op 7/16/2008 03:26:00 pm
Sleutelwoorde: Italiaans , Sous Koerse Skoorwal - Wikipedia
Die Koerse Skoorwal (Litaus: Kuršių nerija, Russies: Куршская коса, Duits: Kurische Nehrung) is 'n landstrook en skiereiland met 'n totale lengte van 98 kilometer wat tussen die Litause hawestad Klaipėda in die noorde en Lesnoi (Litaus: Sarkuva, Duits: Sarkau) in die Russiese eksklawe Oblast Kaliningrad in die suide geleë is. Die westelike kuslyn grens aan die Oossee, die oostelike aan die Koerse Haf, 'n uitgestrekte baai.
Uitsig oor die Koerse Skoorwal en die Koerse Haf. Die foto is in die Russiese gedeelte van die landstrook geneem.
Posisie van die Koerse Skoorwal in Litaue
Koördinate: 55°16′28″N 20°58′15″O﻿ / ﻿55.27444°N 20.97083°O﻿ / 55.27444; 20.97083Koördinate: 55°16′28″N 20°58′15″O﻿ / ﻿55.27444°N 20.97083°O﻿ / 55.27444; 20.97083
Satellietbeeld van die Koerse Skoorwal
Kaart wat die Koerse Skoorwal vertoon
Die landskap se naam dateer uit die tydperk van die Duitse Ridderorde en het destyds eerder na die pad na Koerland en Lyfland as na die Koerse volk verwys. Van die landstrook is tans 52 kilometer Litause en 46 kilometer Russiese grondgebied. Die wydste punt met 3,8 kilometer is by die Bulvikio ragas of Bulvikse Hoek, vier kilometer noordoos van die Litause dorp Nida (Neringa-munisipaliteit), geleë. Die smalste punt naby die Russiese nedersetting Lesnoi is net 380 meter wyd.
Sowat 70 persent van die Koerse Skoorwal is met dennebosse bedek. Die landstrook word deur landskapsvorme gekenmerk wat anders net in Suid-Europa, Skandinawië of die Sahara-woestyn voorkom. Dit bestaan uitsluitlik uit strandgebiede met fyn sand en reuse-duine met hoogtes van tussen vier en twaalf meter wat as gevolg van ontbossings verskeie kere na dorpsgebiede uitgebrei en hulle onder sand begrawe het. Eers in die tweede helfte van die 19de eeu het die duininspekteur Wilhelm Franz Epha daarin geslaag om die duine te beplant en sodoende te stabiliseer.
Die Groot Duin naby Nida (Duits: Nidden) is een van die grootstes in Europa en word dikwels die "Oos-Pruisiese Sahara" genoem. Die sogenaamde Palwe is 'n vlakte wat voor die duingebiede lê en waaraan 'n gordel van sogenaamde "dooie duine" met hoogtes van tot by 67 meter aansluit wat tot by die strandmeer Koerse Haf strek. Die Koerse Skoorwal, wat sowel in Litaue asook in die Russiese Oblast Kaliningrad tot 'n nasionale park verklaar is, is vanweë sy unieke landskapsvorme in 2000 deur UNESCO as 'n wêrelderfenisgebied gelys.
Die grys duine van Neringa in Litaue
Die eerste menslike nedersettings in die gebied het waarskynlik reeds omstreeks 3 000 v.C. ontstaan. Tot in die 13de eeu is die Koerse Skoorwal deur Baltiese stamme bewoon. Eers toe die Duitse Ridderorde 'n handelspad tussen Koningsberg en Lyfland aangelê het, wat oor die skoorwal geloop het, het ook Duitse setlaars, meestal boere, hulle hier begin vestig. Die inheemse Koerse bevolking het 'n bestaan op vissery gevoer en naas soutwatervisse uit die Oossee ook varswatervisse in die strandmeer gevang.
Wikimedia Commons het meer media in die kategorie Koerse Skoorwal.
Ontsluit van "https://af.wikipedia.org/w/index.php?title=Koerse_Skoorwal&oldid=1889408"
Last edited on 17 Januarie 2019, at 13:11